

**Marcali Kistérségi Többcélú Társulás**

* *8700 Marcali Rákóczi u. 11.*

  *85/501-001 / 85/501-055*

* *www.marcalikisterseg.hu*

Ügyszám: 7320 -1/2023.  **7.sz. előterjesztés**

**ELŐTERJESZTÉS**

**Marcali Kistérségi Többcélú Társulása Társulási Tanácsa**

**2023. május 22-i nyilvános ülésére**

**a Marcali Szociális és Egészségügyi Szolgáltató Központ szakmai programjáról**

**Tisztelt Társulási Tanács!**

A szociális igazgatásról és szociális ellátásokról szóló 1993. évi III. törvény (továbbiakban: Sztv.) 92/C. § (1) a) pontja értelmében, *a fenntartó gondoskodik az intézmény szervezeti és működési szabályzatának, szakmai programjának, szakosított ellátást nyújtó intézmény esetében házirendjének elkészítéséről.*

A *személyes gondoskodást nyújtó szociális intézmények szakmai feladatairól és működésük feltételeiről* szóló *1/2000 (I.7.) SzCsM rendelet (a továbbiakban: Rendelet)* pedig meghatározza a szociális intézmény szakmai programjának tartalmi elemeit, valamint azt, hogy a szakmai programot az eleminek változása esetén módosítani kell.

Az intézmény szakmai programjának, SzMSz-nek módosítását elsősorban az tette szükségessé, hogy Balatonkeresztúr, Balatonmáriafürdő községek a bölcsődei feladat ellátása tekintetében jelezték, hogy ezt a feladatot a továbbiakban nem a Marcali Kistérségi Többcélú Társulás által fenntartott Marcali Szociális és Egészségügyi Szolgáltató Központon keresztül kívánják ellátni. A szakmai programban és az SzMSz-ben módosításra kerültek az ezzel kapcsolatos pontok.

A módosítást továbbá indokolta *Az egyes egészségügyi tárgyú törvények módosításáról szóló 2022. évi LXXIII. törvény,* amely az egészségügyi ellátórendszer módosításával kapcsolatos szabályokat tartalmaz tovább szűkítve a települési önkormányzatok által ellátott feladatok körét. A módosítás állami hatáskörbe telepíti a védőnői szolgálat fenntartását. Így 2023. július 1-től a helyi önkormányzatok feladat ellátási kötelezettsége megszűnik. A Szakmai programban és az SzMSz-ben a védőnői feladat ellátáshoz kapcsolódó pontokat törölni szükséges.

A módosításokat tartalmazó egységes szerkezetbe foglalt Szakmai Program, valamint az SzMSz az előterjesztés mellékletét képezi.

Mindezek alapján javaslom, hogy a Tisztelt Tanács, mint fenntartó a Marcali Szociális és Egészségügyi Szolgáltató Központ szakmai programját és annak mellékleteit tárgyalja és fogadja el a jelen előterjesztéshez mellékelt formában.

**Határozati javaslat**

A Marcali Kistérségi Többcélú Társulás Társulási Tanácsa az előterjesztést megtárgyalta és a Társulás által fenntartott Marcali Szociális és Egészségügyi Szolgáltató Központ szakmai programját és annak mellékleteit az előterjesztéshez mellékelt formában 2023. július 1-i hatálybelépéssel elfogadja.

Felelős: Hartal Katalin, SZESZK Igazgatója

a közlésért: dr Sütő László, a Tanács Elnöke

Határidő: azonnal

**Marcali, 2023. május 16.**

Dr. Sütő László s.k.

a Tanács Elnöke