***MARCALI SZOCIÁLIS ÉS EGÉSZSÉGÜGYI SZOLGÁLTATÓ KÖZPONT***

***BÖLCSŐDE***

***8700. Marcali, Katona József u. 3***

***Tel: 06-85-312-452***

**E-mail**: [bolcsode@szocialiskozpont.hu](mailto:bolcsode@szocialiskozpont.hu)

Iktatószám: B/...................../202 .

Ügyintéző:

**MEGÁLLAPODÁS**

Mely létrejött egyrészről a ***Marcali******Szociális és Egészségügyi Szolgáltató Központ – 8700 Marcali, Dózsa Gy. u. 9.***,mint ellátást nyújtó szolgáltató (továbbiakban **Szolgáltató**), képviseli Hartal Katalin igazgató, másrészről

* Név:
* Születési helye, időpontja:
* Anyja születési neve:

mint szolgáltatást **Igénybe vevő**, illetve a nevében eljáró törvényes képviselő:

* Név:
* Születési név:
* Születési helye, időpontja:
* Anyja születési neve:

(továbbiakban **törvényes képviselő**) mint ellátott között, az alulírott helyen és napon az alábbi feltételekkel:

# A felek megállapodnak abban, hogy a szolgáltatást Igénybe vevő B/ / 202. számon nyilvántartásba vett kérelme alapján, a Szolgáltató, a gyermek nappali ellátása keretében térítéses szolgáltatást nyújt az alábbi feltételekkel:

**Bölcsődei ellátás igénybevétele**

Marcali, Katona J. u. 3

**1. A bölcsődei ellátás kezdetének időpontja**

**202 ……..hó…………..nap**

**2. A bölcsődei ellátás időtartama**:

**Határozott: 202 ………hó……nap – 202……..hó……..nap**

**3. Az intézmény által a gyermek számára nyújtott szolgáltatások és ellátások tartalma, módja**

Feladat jellegét tekintve: Napos bölcsőde

Az ellátás napi időtartama: Hétfő - Péntek 6.30-17.00.

**A bölcsődei ellátás módja**

Az ellátás célja, a családban nevelkedő, 3 éven aluli gyermekek gondozása, és nevelése, harmonikus testi-, szellemi fejlődésének segítése az életkori és egyéni sajátosságok figyelembevételével.

A bölcsődei gondozás korcsoport szerint, csecsemő, tipegő és kisóvodás csoportokban, 4 csoportszobában, saját kisgyermeknevelő módszerrel történik.

Egy bölcsődei csoportban legfeljebb 12 gyermek foglalkoztatható, az alábbi kivételekkel:

* ha a csoportban valamennyi gyermek betöltötte 2. életévét legfeljebb 14,
* egy sajátos nevelési igényű, illetve korai fejlesztésre és gondozásra jogosult gyermeket is ellátó csoportban legfeljebb 11,
* két sajátos nevelési igényű, illetve korai fejlesztésre és gondozásra jogosult gyermeket is ellátó csoportban legfeljebb 10,
* kizárólag sajátos nevelési igényű, illetve koraifejlesztésre jogosult gyermeket ellátó csoportban legfeljebb 6 gyermek gondozható.
* ha a bölcsődei nevelési év közben állapítják meg a gyermek sajátos nevelési igényét, illetve korai fejlesztésre és gondozásra való jogosultságát, a csoportlétszám legfeljebb a bölcsődei nevelési év végéig túlléphető.
* ha a gyermek bölcsődébe történő felvételére nevelési év közben veszélyeztetettség miatt kerül sor, legfeljebb a bölcsődei nevelési év végéig 1 fővel túlléphető a csoportlétszám.

A családban nevelkedő gyermekek számára, napközbeni ellátás keretében a családi nevelést segítve, a gyermek fizikai és érzelmi biztonságának és jólétének megteremtésével, feltétel nélküli szeretettel és elfogadással, a családi nevelés értékeit, hagyományait és szokásait tiszteletben tartva és lehetőség szerint erősítve vesz részt a gyermekek gondozásában nevelésében.

Bölcsődébe a gyermek húszhetes korától a harmadik életévének, sajátos nevelésű gyermek a hatodik életévének betöltéséig, annak az évnek az augusztus 31-éig vehető fel, amelyben a harmadik életévét, a sajátos nevelési igényű gyermek a hatodik életévét betölti, vagy annak az évnek a december 31-éig, amelyben a gyermek szeptember 1-je és december 31-e között tölti be a harmadik életévét, ha a szülő, törvényes képviselő nyilatkozik, hogy a gyermek ellátását a nevelési év végéig a bölcsőde biztosítja, vagy a gyermek, ha január 1-je és augusztus 31-e között tölti be a harmadik életévét az adott év augusztus 31-éig.

Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, és óvodai jelentkezését a bölcsőde orvosa nem javasolja, bölcsődében gondozható a 4. évének betöltését követő augusztus31-éig (15/1998 (IV. 30) NMr 36.§ (1) (2) bekezdés).

A bölcsőde, az ellátás keretében, a gyermek életkorának és egészségi állapotának megfelelően biztosítja:

a) a nevelés-gondozás feltételeit, így különösen

- a törvényes képviselő közreműködésével a fokozatos beilleszkedés lehetőségét,

- megfelelő textíliát és bútorzatot,

- a játéktevékenység feltételeit,

- a szabadban való tartózkodás feltételeit,

- a sajátos nevelési igényű, illetve korai fejlesztésben részesülő gyermek egyéni, speciális szükségleteinek figyelembe vételét, lehetőség szerinti támogatását.

b) az egészséges táplálkozás követelményeinek megfelelő étkeztetést az energia és tápanyag beviteli, illetve élelmiszer-felhasználási ajánlásokat tartalmazó jogszabályban meghatározottak szerint.

A bölcsődei ellátás keretén belül a nevelés és a gondozás a Bölcsődei nevelés-gondozás országos alapprogramja (15/1998. (IV.30.) NM rendelet 10. melléklete), valamint az alapprogram alapján készített Szakmai Programban megfogalmazottak alapján történik.

A nevelés célja: pszicho-szociálisan érett, önálló, harmonikus személyiség kialakulásának segítése.

A bölcsődei nevelés célja ennek a fejlődési folyamatnak az elősegítése a gyermek egyéni sajátosságainak figyelembevételével és öntevékenységének támogatásával.

**4. Személyi térítési díj megállapítására vonatkozó szabályok**

A bölcsődei ellátásáért, személyi térítési díjat kell fizetni. A személyi térítési díjat, az ellátást igénybevevő gyermek szülői felügyeletet gyakorló szülője vagy más törvényes képviselője (kötelezett) az intézménynek fizeti meg.

A személyi térítési díj megállapításának alapja, a fenntartó által Marcali Város Önkormányzata Képviselőtestületének intézményi térítési díjakról szóló, 22/2022. (VIII. 30.) számú rendelete.

A fenntartó az intézményi térítési díj összegét köteles külön megállapítani a gyermek gondozására, nevelésére, nappali felügyeletére és a vele történő foglalkozásra (gondozásra), valamint a gyermekétkeztetésre vonatkozóan.

A gyermekétkeztetés intézményi térítési díjának alapja az élelmezési nyersanyagköltségének egy ellátottra jutó napi összege.

A gondozás személyi térítési díj kiszámításának alapja az önkormányzat képviselő testülete által megállapított intézményi térítési díj, amely - a gyermekétkeztetés kivételével- a szolgáltatási önköltség és a központi költségvetésről szóló törvényben biztosított támogatás különbözete, amely nem haladhatja meg a szolgáltatási önköltséget.

A személyi térítési díjat az intézmény igazgatója konkrét összegben állapítja meg (1997. évi XXXI. tv. 148 §), és erről írásban értesíti a kötelezettet. A személyi térítési díj nem haladhatja meg az intézményi térítési díj összegét.

A személyi térítési díj összegét az igazgató évente két alkalommal vizsgálhatja felül, és változtathatja meg, kivéve, ha a kötelezett havi jövedelme oly mértékben csökken, hogy a díjfizetési kötelezettségének nem tud eleget tenni.

A gyermek napközbeni ellátása esetében (gondozásra megállapított díj esetén) a gyermek családjában az egy főre jutó rendszeres jövedelmet kell figyelembe venni.

A kötelezett, írásban vállalhatja a mindenkori intézményi térítési díjjal azonos személyi térítési díj megfizetését (gondozásra megállapított díj esetén). Ebben az esetben a fent hivatkozott jövedelemkorlátokat figyelmen kívül kell hagyni, és jövedelemvizsgálatot sem kell végezni.

A kötelezett írásban vállalhatja a mindenkori intézményi térítési díj és a számára megállapítható személyi térítési díj különbözete egy részének megfizetését (gondozásra megállapított díj esetén). Ebben az esetben is figyelmen kívül kell hagyni, a fent hivatkozott jövedelemkorlátokat és a jövedelemvizsgálatot sem kell elvégezni.

A személyi térítési díj összege (gondozásra megállapított díj esetén) igénybe vevőnként nem haladhatja meg a megállapított egy főre jutó jövedelem

- 25%-át bölcsőde esetén, ha a fenntartó a bölcsődei ellátás keretében biztosított gyermekétkeztetés mellett a bölcsődei gondozásért is megállapít térítési díjat, és gyermek nem részesül ingyenes gyermekétkeztetésben,

- 20%-át ha a gyermek ingyenes gyermekétkeztetésben részesül.

Ingyenes ellátásban kell részesíteni a jogosultat, aki térítési díjfizetésre kötelezett jövedelemmel nem rendelkezik (1997. évi XXXI. törvény 150.§ (5)).

Térítésmentesen kell biztosítani a gondozását

* a rendszeres gyermekvédelmi kedvezményben részesülő,
* tartósan beteg vagy fogyatékos vagy olyan családban él, amelyben tartósan beteg vagy fogyatékos gyermeket nevelnek,
* a három vagy több gyermekes család gyermekének,
* az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, az átmeneti vagy tartós nevelésbe vett gyermeknek
* a védelembe vett gyermek,
* családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130 %-át
* nevelésbe vették (1997. évi XXXI. törvény 21/B § (1) bekezdés a)-ae) pontig).

Ezekben az esetekben személyi térítési díj, csak az 1997. évi XXXI. törvény 151.§ (5) bekezdésében foglaltak figyelembevételével, csak az étkeztetésért kérhető.

Az intézményi gyermekétkeztetést ingyenesen kell biztosítani (1997. évi XXXI. törvény 21/B.§ (1)) bölcsődében nyújtott bölcsődei ellátásban részesülő gyermek számára, ha

* rendszeres gyermekvédelmi kedvezményben részesül,
* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
* olyan családban él, amelyben három vagy több gyermeket nevelnek,
* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át,
* nevelésbe vették

Az ingyenes vagy kedvezményes intézményi gyermekétkeztetés gyermekenként csak egy jogcímen vehető igénybe.

Ha a kötelezett a személyi térítési díjat vitatja, illetve annak csökkentését vagy elengedését kéri, a személyi térítési díj megállapításáról szóló értesítés kézhezvételétől számított 8 napon belül a fenntartóhoz (Marcali Kistérség Többcélú Társulása, 8700. Marcali, Rákóczi u. 11.) fordulhat. A fenntartó, a térítési díj összegéről határozattal dönt. A fenntartó a kérelem tárgyában, figyelemmel az 20//2003. (X.17.) sz. rendelet 30.§ - ban foglalt rendelkezésekre, továbbá a kérelmező lakhelye szerint illetékes polgármester előzetes véleményére, határozattal dönt.

A személyi térítési díj fizetésére kötelezett (gondozási díj esetén) (szülői felügyeletet gyakorló szülő, vagy törvényes képviselő) a személyi térítési díj megállapításához a (328/2011.(XII. 29.) Korm. rendelet 17.§) 30 napnál nem régebbi jövedelemnyilatkozatot nyújt be az intézmény igazgatójának.

Ingyenes és kedvezményes gyermekétkeztetés igénybevételéhez a kötelezett a Gyvt. 21/B.§ (1)bek. A) pontja szerinti ingyenes gyermekétkeztetés igénybevételéhez a 328/2011.(XII. 29.) Korm. rendelet 6. számú melléklete szerinti nyilatkozatot nyújt be az intézmény igazgatójának.

A normatív kedvezmény igénybevételéhez nyilatkoznia kell a közös háztartásban élő gyermekek számáról (18.§ (1)).

A gyermekek számában történt változást, az intézmény vezetőjének, a változást követő 15 napon belül írásban be kell jelenteni (328/2011.(XII. 29.) Korm. rendelet 18.§ (2)).

Az eltartott gyermekek számának változása esetén, az új térítési díjat, a bejelentést követő hónap első napjától kell megfizetni (328/2011.(XII. 29.) Korm. rendelet 18.§ (3)).

A rendszeres gyermekvédelmi kedvezményre való jogosultságot megállapító hatósági döntés másolatát (328/2011.(XII. 29.) Korm. rendelet 18.§ (3)).

A tartós betegség, fogyatékosság fennállását a magasabb összegű családi pótlék megállapításáról szóló határozat másolatával, illetve tartós betegség esetén szakorvosi igazolással, fogyatékosság esetén a családok támogatásáról szóló 1998. évi LXXXIV. törvény végrehajtásáról szóló 223/1998.(XII. 30.) Korm. rendelet 7/A.§(1) bekezdése szerinti szakértői, és rehabilitációs bizottság szakvéleményével kell igazolni.

Az ellátás igénylése során, a szükséges dokumentumok másolatként is benyújthatók, feltéve, ha 3 hónapnál nem régebbiek (328/2011.(XII. 29.) Korm. rendelet 18/A.§ (1)). Ebben az esetben írásban nyilatkozni kell arról, hogy a másolatként csatolt, illetve korábban csatolt dokumentumok tekintetében időközben nem következett be változás (328/2011.(XII. 29.) Korm. rendelet 18/A.§ (3))

Marcali Város Önkormányzata, a bölcsődei gondozásért, külön gondozási díjat 2017-ben nem állapított meg.

**5. Személyi térítési díj megfizetésére vonatkozó szabályok**

A gyermekétkeztetés személyi térítési díját az igazgató az intézményi térítési díj egy napra jutó, általános forgalmi adóval növelt összege, az igénybe vett étkezések száma, továbbá a normatív kedvezmények figyelembe vételével állapítja meg.

Az intézményi és a személyi térítési díjat, a 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2.§- nak megfelelő módon kerekítve kell meghatározni (328/2011.(XII. 29.) Korm. rendelet 5.§ (2)).

Ha a gyermekétkeztetést betegség, vagy más ok miatt a jogosult nem kívánja igénybe venni, a távolmaradását a bölcsőde vezetőjénél a házirendben foglaltak szerint előre be kell jelentenie. A kötelezett a bejelentést követő naptól mentesül a gyermekétkeztetésért fizetendő díj megfizetésének kötelezettsége alól (328/2011.(XII. 29.) korm. rendelet 13. § (1)).

A személyi térítési díjat - számla ellenében - az igénybevétel napjától havonként a tárgyhónapot követő hónap 10. napjáig kell befizetni az ellátást nyújtó Marcali Szociális és Egészségügyi Szolgáltató Központ (Marcali, Dózsa Gy. u. 9.) elszámolási számlájára (Kereskedelmi és Hitelbank Rt.: 10403947-39411479-00000000)

A fizetés teljesíthető készpénzzel

* előre egyeztetett időpontban, az ellátás igénybevételének helyszínén, a bölcsőde vezetőnél(Marcali, Katona J. u. 3. az alábbi időpontokban:

Hétfő - csütörtök: 7:00 – 11:30 óráig,

A fizetés teljesíthető banki forint átutalással az ellátást nyújtó Marcali Szociális és Egészségügyi Szolgáltató Központ (Marcali, Dózsa Gy. u. 9.) elszámolási számlájára (Kereskedelmi és Hitelbank Rt.: 10403947-39411479-00000000)

Az intézmény vezetője ellenőrzi, hogy a megállapított személyi térítési díj befizetése havonként megtörténik-e. Ha a kötelezett a befizetést elmulasztotta a megadott határidőig, az intézményvezető 15 napos határidő megjelölésével a fizetésre kötelezettet írásban felhívja, az elmaradt személyi térítési díj befizetésére. Ha a határidő eredménytelenül telt el, az intézmény vezetője, a kötelezett nevét, lakcímét és a fennálló díjhátralékot nyilvántartásba veszi, és negyedévente tájékoztatja az intézmény fenntartóját, a térítési díj behajtása érdekében (328/2011.(XII.29.) Korm. rendelet 16.§).

**6. Az ellátás megszüntetésének módjai**

**Az ellátás megszűnik**

* a határozott idejű ellátás esetén a megjelölt időtartam, illetve a meghosszabbított időtartam leteltével,
* a jogosultsági feltételek megszűnésével,
* ha a gyermek orvosi szakvélemény alapján egészségi állapota miatt bölcsődében nem gondozható

**Az önkéntesen igénybe vett ellátás esetén**

* a jogosult, illetve törvényes képviselőjének kérésére, mely alapján az intézmény igazgatója az ellátást megszünteti. Az ellátás ebben az esetben, a megegyezés időpontjában szűnik meg.

Az **igazgató az önkéntesen igénybevett ellátást megszünteti,**

* ha a jogosult a házirendet ismételten, súlyosan megsérti,
* vagy az ellátás feltételei, okai már nem állnak fenn.

Az igazgató, az önkéntesen igénybe vett ellátás megszüntetéséről, illetve az ellene tehető panaszról írásban értesíti a jogosultat, illetve törvényes képviselőjét. Egyet nem értés esetén, a jogosult, illetve törvényes képviselője az értesítés kézhezvételétől számított nyolc napon belül a fenntartóhoz fordulhat.

Ha az ellátást a helyi önkormányzatok képviselőtestületének határozata, vagy a települési önkormányzat jegyzőjének, vagy a gyámhivatalnak a határozata alapozza meg, az ellátást csak határozat szüntetheti meg.

**7. Szülő/törvényes képviselő nyilatkozata**

A bölcsődei házirend 2. pontjában foglaltak értelmében a szülői felügyeletet gyakorló szülő (k) vagy a törvényes képviselő írásban nyilatkozik arról, hogy mely személyek vihetik el a bölcsődéből a gyermeket.

Ha a megjelölt személyek köre változik, az érintettek kötelesek, a változást követő első munkanapon a bölcsődevezetőnek bejelenteni.

Szülői felügyeleti jogot gyakorló által nevezett jogosultak köre:

**8. Panasztétel lehetőségei**

A gyermek szülője/törvényes képviselője, valamint a gyermek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek az intézmény igazgatójánál vagy érdekképviseleti fórumánál,

- az ellátást érintő kifogások orvoslása érdekében,

-a gyermeki jogok sérelme, továbbá az intézmény dolgozói kötelezettségszegése,

- az Gyvt.136/A.§ szerinti iratbetekintés megtagadása esetén.

Az igazgató, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról.

A gyermek szülője vagy más törvényes képviselője az intézmény fenntartójához (Marcali Kistérség Többcélú Társulása, 8700. Marcali, Rákóczi u. 11.) vagy a gyermekjogi képviselőhöz fordulhat, ha az intézmény vezetője, vagy az érdekképviseleti fórum tizenöt napon belül nem küld értesítést a vizsgálat eredményéről, vagy a megtett intézkedéssel nem ért egyet.

**Gyermekjogi képviselő**:

**Elérhetősége:**36 20 4899 633

**E-mail**: [valeria.berdar@ijsz.bm.gov.hu](mailto:valeria.berdar@ijsz.bm.gov.hu)

**Szolgáltatást Igénybe vevő/Törvényes képviselője**

Nyilatkozik, hogy tájékoztatást kapott

* a biztosított ellátás tartalmáról és feltételeiről,
* az intézmény által vezetett nyilvántartásokról,
* az intézmény házirendjéről,
* panaszjog gyakorlásának módjáról,
* az intézményi jogviszony megszűnésének eseteiről
* a fizetendő térítési- illetve gondozási díjról,
* a jogosult jogait és érdekeit képviselő érdekképviseleti fórumról, a gyermekjogi képviselő elérhetőségéről, és az ezzel kapcsolatos valamennyi kérdésére választ kapott, valamint, hogy ezeket tiszteletben tartja.

**Adatkezeléssel, tájékoztatással, titoktartással kapcsolatos szabályok**

Tudomásul veszem, hogy köteles vagyok az intézményi nyilvántartásokhoz adatokat szolgáltatni, valamint nyilatkozni a jogosultsági feltételekben, valamint a személyazonosító adatokban beállott változásokról.

A bölcsőde feladatai ellátása érdekében az 1997.évi XXXI. törvény 135-136.§-a által felsorolt adatkörben személyes adatokat kezel. Az adatkezelő szerv biztosítja az adatok védelmét a véletlen vagy a szándékos megsemmisítéssel, megsemmisüléssel, megváltoztatással, nyilvánosságra kerüléssel szemben, és hogy azokhoz arra jogosulatlan szerv vagy személy hozzá ne férjen. Továbbá biztosítja számomra, a nyilvántartott adatainkhoz való hozzáférés, betekintés, helyesbítés jogát.

A bölcsőde a kezelt adatokat, személyes azonosító adatok nélkül, statisztikai célra felhasználhatja, azokból statisztikai célra adatot szolgáltathat.

Marcali, 202…év,……….hó,……nap.

……………………………… ……………………………..

Hartal Katalin

Bölcsődevezető SZESZK igazgató

…………………………………

Szülő/Törvényes képviselő

A megállapodás a Marcali Szociális és Egészségügyi Szolgáltató Központ által készített, és a Marcali Kistérségi Többcélú Társulás Társulási Tanácsa 51/2022 (XI.17.) számú társulási tanácsi határozatával jóváhagyott szakmai program 8. számú melléklete.